Boris Nemsov o'limida ayblanib ikki shaxs hibsda 
Boris Nemsovning o'limida gumon qilinib, ikki shaxs qo'lga olingan - Anzor Gubashev va Zaur Dadayev. Ism-sharifidan ular Shimoliy Kavkazdan bo'lishi mumkin.
Federal xavfsizlik bo'yicha mas'ul Aleksandr Bortnikov hibslar haqida davlat rahbari Vladimir Putinga ma'lum qilgan. Muxolifat lideri Nemtsov bir hafta oldin kechqurun Kreml yaqinida otib o'ldirilgan. Unga qarata yetti bor o'z uzilgan, to'rttasi unga tekkan. Nemsovning ayol hamrohi omon qolgan. Nemsovni demokratiya kurashchisi, erkinlik kuychisi deya biladigan G'arb uning qotilini topib, adolatni ta'minlashga undab kelmoqda. Muxolifatchilarga nisbatan bunday jinoyatlar oldin ham kuzatilgan Rossiya Amerika va Yevropa Ittifoqi nazarida inson huquqlari muntazam poymol etiladigan og'ir bir jamiyat. Nemsov hayoti doimiy xavf ostida ekanini aytib kelardi biroq vatanni tark etishni xohlamagan. 1-mart kuni uning boshchiligida katta namoyishlar, hukumatga qarshi chiqishlar rejalangan edi. 27-fevralda esa uning o'zi yo'q qilindi. Moskva va boshqa katta shaharlarda namoyishlar o'tib, ularda marhum xotirlandi. Tarafdorlari nazarida Nemsovning qotili Rossiyada hukmron avtoritar tuzum. Putin shaxsan uning o'ldirilishini buyurmagan bo'lishi mumkin biroq u jamiyatda muxolif fikrlaydiganlarga nisbatan nafratning oshishida javobgar, deydi oppozitsiya vakillari. Prezident Putin qotilni topishni buyurar ekan, jinoyatni "buyurtma" ga o'xshatgan. Yevropa Ittifoqi tashqi ishlar vazirlari Latviya poytaxti Rigada uchrashib, Ukrainadagi mojaroni muhokama qilmoqda. Minskda imzolangan sulhga to'liq amal qilinadi va astalik bilan tinchlikka erilishiladi degan umid bor. Aks holda rossiyaparast kuchlarni quvvatlayotgan Rossiyaga nisbatan yangi sanksiyalar qo'yiladi, deydi diplomatlar. Kiyev esa separatistlarni sulhni buzganlikda ayblamoqda, u tomon esa Ukraina hukumatini turli hujumlarda qoralamoqda. Bugun rossiyaparast kuchlar mojaro hududlaridan qurol-aslahasini olib chiqqanini e'lon qildi.